er mjög sjaldgæft á Íslandi , þótt það sé með algengasta berjalynginu í Noregi og Svíþjóð ( No : tyttebær , Sæ : lingon ) . Það líkist nokkuð sortulyngi , en blöðin eru ofurlítið tennt , þynnri en á sortulyngi og með niðurorpnum röndum . Berin eru rauð og safarík , en þau eru þurr og mjölkennd á sortulyngi . Allir fundarstaðir þess eru á láglendi , um eða neðan 200 m . Blóm rauðberjalyngsins eru 6 - 7 mm í þvermál , fjórdeild , drúpandi , hvert á 1 - 1,5 sm löngum rauðum legg , með tveim örsmáum forblöðum mishátt á miðjum legg . Krónan er djúpklofin , fagurrauð , krónuflipar 4 - 5 mm á lengd , djúpt aftursveigðir . Bikarinn er grunnskertur , dökkrauður . Fræflarnir eru átta í knippi , standa út úr blóminu , knappleggirnir eru hærðir , dökkbrúnir , frjóhirzlur eru aflangar , ljósbrúnar . Frævan er ein með löngum , rauðum stíl . Rauðberjalyng með berjum í Breiðdal við Reyðarfjörð 3. sept. 2009